Me gav e tiskouezh mat a - walc ' h an difoc ' h a spered a zo er skol - veur amañ . Ne soñj ket din e vefe bet stlaket an daouarn evit ur c ' helenner e Roazhon 2 , nag er skolioù meur all e Breizh / Bro - C ' hall . Hogen amañ ez eus ul liamm kreñvoc ' h etre ar gelennerien hag ar studierien . Marteze e teu ivez eus ar fed e vefe kalz keroc ' h ar studioù amañ ( miliadoù a euroioù , memestra … ) , hag e talvez e c ' hell ar studierien klemm ma ne blij ket ar c ' hentelioù dezho , hag e vezint selaouet kerkent . Bodadoù a - ratozh a zo zoken … Ha priz ar gwellañ kelenner bep bloaz , un dra ofisiel . Da lavaret eo e vez mat ar gelennerien dre ret pe dost . Evel just ez eus lod a zo kozh , hag a zo aze abaoe ken pell hag ar skol - veur ( ahah , arabat mont re bell ganti met kompren a rit ^ ^ ) , ha gant doareoù kelenn eus ar c ' hantved diwezhañ ( penn kentañ ar c ' hantved diwezhañ oO ) , hogen ral int .